Սթիվեն Փրուիթ

**Սթիվեն** **Փրուիթ** (, ), Վիքիպեդիայում հայտնի է իր **Ser Amantio di Nicolao** մականունով, ամերիկացի խմբագիր և ադմինիստրատոր անգլերեն Վիքիպեդիայում, կատարել է ամենաշատ խմբագրումները՝ ավելի քան 6 միլիոն, և խմբագրել է բոլոր հոդվածների առնվազն մեկ երրորդը: Փրուիթը առաջին անգամ սկսել է խմբագրել Վիքիպեդիան 2004 թվականին։ Վիքիպեդիայում ստեղծել է ավելի քան 33,000 հոդված։ 2017 թվականին *[[Թայմ]]* ամսագրի կողմից Փրուիթը ճանաչվել է համացանցի 25 ամենակարևոր ազդեցիկներից մեկը։

Փրուիթի կեղծանունը վերաբերում է Ջակոմո Պուչինիի 1918 թվականի «Ջանի Սկիկի» օպերայի երկրորդական կերպարին։ Նշել է, որ իր նպատակն է պայքարել Վիքիպեդիայում գենդերային կողմնակալության դեմ, նպաստելով կանանց ներկայացմանը Women in Red նախագծի միջոցով։

## Վաղ կյանք
Փրուիթը ծնվել է 1984 թվականի ապրիլի 17-ին, Սան Անտոնիոյում, Տեխաս նահանգում, Ալլա Փրուիթի և Վիրջինիայի Ռիչմոնդից Դոնալդ Փրուիթի միակ երեխան է: Նրա մայրը գաղթել է Խորհրդային Միությունից, երբ Լեոնիդ Բրեժնևի օրոք թուլացվել էին հրեական գաղթի քաղաքականությունը, իսկ հայրը աշխատել է որպես քոլեջի պրոֆեսոր Վիրջինիայում: Նրանք հանդիպել են, երբ երկուսն էլ դասավանդում էին Լաքլենդ ռազմաօդային բազայի մոտ գտնվող Պաշտպանության լեզուների ինստիտուտի ռուսաց լեզվի բաժնում, Սան Անտոնիոյի մոտ:

Մեծանալու տարիներին Փրուիթը կարդացել է դասական գրականություն և Ագաթա Քրիստիի ու Նգայո Մարշի դետեկտիվ պատմվածքները: Փրուիթը իր գիտելիքների նկատմամբ սերը վերագրում է մոր պատմություններին, որոնք նա պատմում էր Խորհրդային Միությունում իր մանկության մասին:

Փրուիթը 2002 թվականին ավարտել է Վիրջինիա նահանգի Ալեքսանդրիա քաղաքի Սուրբ Ստեփանոս և Սուրբ Ագնես դպրոցը: Հաճախել է Ուիլյամ և Մերիի քոլեջը, որտեղ երգել է երգչախմբի կազմում, ավարտել է 2006 թվականին՝ ստանալով արվեստագետի մասնագիտություն։

## Կարերիա
2017 թվականին Փրուիթը աշխատել է որպես պայմանագրային աշխատող ԱՄՆ մաքսային և սահմանապահ պաշտպանության ծառայությունում, որտեղ զբաղվել է գրառումներով և տեղեկատվությամբ: 2020 թվականին դարձել է մենեջեր Պաշտպանության առողջապահական գործակալությունում: 2021 թվականի դրությամբ աշխատում է Chenega IT Enterprise Services-ում, որը Պաշտպանության առողջապահական գործակալության պայմանագրային կազմակերպություն է:

## Վիքիպեդիա
Պրյուտը սկսել է խմբագրել Վիքիպեդիան 2004 թվականի հունիսից։ Նրա առաջին Վիքիպեդիայի հոդվածը իր նախապապի՝ Պիտեր Ֆրանցիսկոյի մասին է՝ պորտուգալական ծագմամբ ամերիկյան հեղափոխական պատերազմի հերոս, որը հայտնի է որպես «Վիրջինիա Հերկուլես»։  Իր ընթացիկ մասնակցային էջը ստեղծել է 2006 թվականի հունվարին, երբ սովորում էր William & Mary քոլեջում։ Նախքան իր ընթացիկ հաշիվը ստեղծելը, խմբագրել է մի քանի այլ մասնակցային էջերից, որոնց գաղտնաբառը անընդհատ մոռացել է։ Գործազուրկ լինելով 2008 թվականի ֆինանսական ճգնաժամի ժամանակ՝ Պրյուտը ժամերով խմբագրել է: 2015 թվականին գերազանցել է խմբագիր Ջասթին Քնապին ամենաշատ խմբագրումներով։ Նույն թվականին դարձել է ադմինիստրատոր։ Մինչև 2019 թվականի փետրվարը փրյուիթն ավելի քան երեք միլիոն խմբագրում էր կատարել Վիքիպեդիայում, ավելին, քան անգլերեն Վիքիպեդիայի ցանկացած այլ խմբագիր, և մինչև 2021 թվականի փետրվարին կատարել է ավելի քան չորս միլիոն խմբագրում։

## Ծանոթագրություններ

## Արտաքին հղումներ

Կատեգորիա:21-րդ դարի ամերիկացի տղամարդ գրողներ
Կատեգորիա:21-րդ դարի ամերիկացիներ
Կատեգորիա:Ամերիկացի ինտերնետային աստղեր
Կատեգորիա:Վիքիպեդիայի պատմություն
Կատեգորիա:Վիքիպեդիստներ